See siin on mu lemmikhammas.
Miks ma seda armastan?
Noh...
Alustuseks pole see liialt toretsev, ei paista mu säravas naeratuses väljagi.
Aga kui ma koeri hirmutan, võite seda näha küll.
Seal see on. Sealsamas.
Piilub huule tagant välja nagu buldogi kihv.
See mitte ainult ei lõika nagu eeshambad ega näri nagu tagumised hambad.
See hämmastav hammas teeb mõlemat.
Mulle meeldib ka, et hammas on pisut vildakas. Nagu ma isegi.
Hambaarst ütles selle kohta...
Esmane silmahammas R kahe plommiga.
Aga mina panin sellele nimeks...
Kindral Mouthwashington.
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
„Kindral Mouthwashington“
LOUISE FITZHUGH' AINETEL
Üks asjadest, millele ma mõtlen: hambad ei ole luud.
Kas see ei ole mitte huvitav? Hambad ei ole luud.
Harriet, sa jääd hambaarsti juurde hiljaks,
kui me kohe ei lahku.
Luud murduvad ja paranevad.
Hambad seda teha ei suuda. Hambaid tuleb tõepoolest hoida.
Carol, see on uskumatu.
Sa liialdad.
Sa ei tohi meie pulmatorti ära visata.
See on 12 aastat sügavkülmikus olnud. Me ei söö seda kunagi.
Viiendal pulma-aastapäeval sõime.
Jah. Seitse aastat tagasi.
Tahad vist meie abielu prügikasti visata.
Ole Golly sõnul on tülitsemine täiskasvanutele kasulik.
Nagu lapsed, peavad ka nemad tusatuju maandama.
Harriet, ära nuugi, hakkame minema.
Väga kena, Harriet.
Pesed vist pärast šokolaadi-piimakokteili joomist kohe hambaid.
Suuhügieen on minu suur kirg.
Dr Hawthorne tuleb kohe.
Dr Hawthorne. Jah, te kuulsite õigesti.
See hambaarst ei ole keegi muu kui Marion Hawthorne'i isa.
Täiuslik Marion oma täiuslike hammastega.
Ma ei pääsenud temast.
Vähemalt olid ka minu hambad täiuslikud.
Tervist, hr Hawthorne. Vaadake aga.
Võid suu praegu kinni panna, Harriet.
Meil on vaja rääkida.
Millest me rääkima peame?
Vaatasin su röntgenipilti
ja tegin kindlaks, et silmahammas R tuleb välja tõmmata.
Silmahammas R? Te mõtlete kindral Mouthwashingtoni?
Mis kindralit?
Palun vaadake uuesti. Ma pesin, kasutasin hambaniiti ja suuvett. Olin tubli.
Olgu öeldud, et tegelikult ei olnud ma sugugi alati nii tubli.
Seitsmeselt olin veel rumal laps ega hoolinud oma hammastest sugugi.
Harriet, on aeg tuli kustu panna! Kas sa hambaniiti kasutasid?
Otse loomulikult, Ole Golly.
Aga mu hooletus maksis mulle kätte.
Tundub, et selle silmahamba esiküljel on suisa kaks auku.
Nii juhtub, kui hambaniidi asemel kommi kasutad. Keerasid käki kokku.
Ma keerasin tõesti käki kokku, mis? Igavese suure käki.
Anna andeks, hambake.
Siis juhtus midagi põrutavat.
Praegu ei ole aeg vabandada.
Kuulge! Kes seda ütles?
Ehk oli asi selles, et rääkisime koolis just Ameerika revolutsioonist.
Ma ei tea.
On aeg hävitada
salakavalad võõrväed, kes meie suud koloniseerivad.
Hambakivi ja -katu punakuued.
See olen mina, kindral Mouthwashington.
Siis kohtusingi oma uue parima sõbra ja kangelasega.
Ta kutsus relvi haarama ja koonduma.
Kuulutasime end...
...halvast suuhügieenist sõltumatuks.
Rünnakule!
Oh ei! Heldeke!
Mul hakkab kõhus keerama!
Ainult mitte hiigelsuur hambahari!
Tuhat ja tuline! Kas teil võigastel mässajatel pole üldse kaastunnet?
Kao siit, jälk rõhuja!
Me rajame parema Uniooni, mille aluseks on järgmised võõrandamatud õigused:
õigus elule, vabadusele ja...
Puhtale suule!
Tuhat ja tuline! Kõhus keerab!
MEIE, RAHVAS
Pärast esimest võitu oli meie Unioon tugev,
hambaarstivisiidid lühikesed ja meeldivad.
Ja ma võlgnesin kõik selle kindral Mouthwashingtonile.
Harriet. Tean, et see on raske, aga...
Ei mingeid agasid. Miks kindral välja tõmmata tuleb?
See pole üldse loogiline. Hammas ju ei valutagi.
Kas võib?
Alatu võte!
Olgu, no siis valutab, kui katsuda. Ma siis ei katsu seda. Asi lahendatud.
Ehk aitavad röntgenipildid olukorda selgitada.
Seda silmahammast pitsitab vasakult poolt jäävhammas,
paremalt veel üks, altpoolt kasvab välja kolmaski.
Heldeke! See nügitakse tõepoolest välja.
Anna andeks, Harriet. On aeg.
Kindral peab ametipostilt lahkuma. - Soovin kellegagi konsulteerida.
Küsi või kõigilt Manhattani hambaarstidelt, nad ütlevad sama.
Valu läheb hullemaks, kui me hammast kohe ei eemalda.
Kohe?
Ole Golly. Ütle, et ma vajan ajapikendust.
Aasta? Kuu? Olen ka nädalaga nõus.
Ma võin homseni oodata.
Pea püsti. See on su viimane piimahammas.
Pärast seda on Harriet M. Welschi suus vaid jäävhambad.
On aeg suureks saada, tita.
Asi on ametlik.
Marioni isa käsib mul homme tagasi minna,
et kindral Mouthwashington välja tõmmata.
Mida? - Tema jaoks ei olevat enam ruumi.
Me peame sellest rääkima.
Jah!
Sihilikku väljalangemist alga.
Ei! Olete sel aastal juba liiga palju sihilikult välja langenud.
Te solvate sellega rahvastepalli.
Mida sa teed?
Tehke, mida vaja, aga minu selja taga.
Ma varjan teid.
Nii et kindral ei mahu enam ära, mis?
Aga kui me ruumi juurde tekitame?
On see võimalik?
On ikka. Inimkehasse mahub igasuguseid ebavajalikke asju,
näiteks pimesool. - Arsti!
Näed? Teadsin, et pean konsulteerima. Aga kuidas me...
Oota.
Ütle mu emale, et ma armastan teda.
Käes.
Mõõdulint? - Nii, tee suu hästi lahti.
Maksimaalne avatus on hetkel 7,6 cm.
Sellega saan hakkama. No nii. On aeg venitada.
Suu lahti, kaks, kolm, neli. Kinni, kaks, kolm, neli.
Lahti, kaks, kolm, neli. Kinni, kaks, kolm, neli.
Lahti, kaks, kolm, neli. - See ei aita.
Ära kuula teda. Ja nüüd paljasta hambad, Welsch.
Jah, ma tahan näha kõiki 28 hammast!
No pekki küll, Sport!
Vabandust.
Lahti, kaks, kolm, neli.
Kinni, kaks, kolm, neli.
Lahti, kaks, kolm, neli.
Kinni, kaks, kolm, neli.
Ja nüüd...
Mõõda lihtsalt ära.
Vaata aga. Ikka 7,6 cm. Anna andeks.
Lootusetu. Me oleme terve päeva venitanud.
Anna andeks, kindral.
Mida me teeme?
Ma tean. Lihtsalt ära mine homme arsti juurde.
Ole Golly ei lepiks sellega.
Ma tean kedagi, kes ehk Ole Golly meelt muuta suudab.
Jah, meil kästakse iga poole aasta tagant hambaarstil käia,
aga kas see on tõesti vajalik?
Sporti isa on kirjanik. Ta teab, millest ta räägib.
Vastus: ei ole vajalik.
See on petuskeem, nad tahavad lihtsalt meie raha.
Ja meie hirmutamiseks kasutavad nad alati igemepõletikku. Nagu oleks see tont.
Igemepõletik on nagu tont. Niisiis pole see voodi all?
Isa pole aastaid hambaarsti juures käinud. Raamatupidamisele väga kasulik.
Vähem arvepidamist.
Hr Rocque, te olete esimene täiskasvanu, kes asjast aru saab.
Kui on vaja mõne täiskasvanu silmad avada, teen ma seda rõõmuga.
Äkki avaksite mu hoidja silmad? Näidake, et te ei käi hambaarsti juures,
kuid teil on suu täis täiesti terveid hambaid.
Ma ei tea, kas ütleksin, et mu suu neid lausa täis on.
Mis mõttes?
Miks sa seda minu eest varjasid?
Arvasin vist, et sa ei taluks seda.
Isa, palun! Ma ei talu seda.
Ei, jätkake. Mulle täitsa meeldib.
On sul kõik hästi?
Ei. Hammas valutab nüüd isegi siis, kui ma seda ei katsu.
Näed? See ei kõlba süüa.
12 aasta eest kõlbas see täpselt sama vähe.
See asja mõte ongi. - Hakkab jälle peale.
Kondiiter tühistas tellimuse viimasel minutil.
Meil ei olnud mingit kogemust,
aga me küpsetasime endale ise pulmatordi. Koos.
Jah, ma tean, olin ka seal.
Meil oli väga lõbus, aga tort oli õudne ja on seda jätkuvalt.
Ma ei viska seda ära.
Siis pead teise külmkapi ostma.
Harriet!
Mis siin toimub?
Vaata ise.
Tahtsin lüüa hambad sellesse tomatisse hõrgutisse
ja nautida igat suutäit.
Kuid...
Ma tean, mida sa plaanid.
See peaks olema tema „viimane eine“, eks?
Nimeta seda, kuidas tahad.
Viska see prügikasti. Mouthwashington ei lähe kusagile.
Sa kardad seda süüa, eks? Kardad, et see on liiga valus.
Ei.
Tegelikult kartsin ma tõesti.
Väga hea. Kahju, kui see raisku läheks.
Kodune majonees, värske sai. Kõige küpsem tomat, mida näinud oled.
Räägi sellest kindraliga. Me ei pea seda viimseks eineks nimetama.
Tõde on ilmselge. Tegemist on hunnitu tomativõikuga.
Niisiis otsustasime selle nahka pista.
Mõtlesin, et kui närin vaid ühe suupoolega,
ei olegi ehk väga valus.
Ma ei karda, ma lihtsalt...
Mul on nende söömiseks oma võte.
Väga-väga valus on.
Ma ei saa enam kunagi tomativõikut süüa!
Harriet, rahune maha, kõik saab korda.
Võta. Lutsi seda, see tuimestab valu.
See aitab. Aitab jah. Aitäh sulle.
Kuule, ma tean, et see on raske,
aga kindral Mouthwashington on andnud sulle kõik, mida anda sai.
Tal on aeg edasi liikuda. See käib lihtsalt kasvamise juurde.
Ühel päeval, kui olen andnud sulle kõik, pean samuti lahkuma.
Ära ütle nii! Sa teed asja hullemaks.
Ma olen ju lihtsalt aus. Arvasin, et sa hindad seda.
Võime vastu puigelda, palju tahame, aga selliseid asju on võimatu vältida.
Kasvamise juurde kuulub ka oskus lahti lasta.
Ole Golly jutt oli loogiline, aga...
Mouthwashington ei loobuks minust iialgi.
Ta talus minu nimel kahte plommi. Valu ei olnud tema jaoks iial liig.
Meie ülla sõpruse eest on see tühine hind.
Kuigi ma ei teadnud, kuhu minna...
jooksin koos kindraliga ära, lootes ta kuidagi päästa.
Tema teeks minu heaks sama.
KULINAARIAPOOD AVATUD
Aga kuitahes kaugele ma ka läksin...
Oh ei.
...valust ei pääsenud ma ikka.
Lõpuks läks valu nii hulluks, et asi muutus õige kummaliseks.
Mouthwashington, kas sina raiusid selle kirsipuu maha?
Jah, ma ei saa tõde salata.
On kõik hästi, väike piiga?
Muidugi ei teinud ta seda. Ei saanudki teha. Ta on ju minu suus!
Kui olin alla kai peale jõudnud,
teadsin, et joosta pole enam kusagile.
Kaalusin üle ookeani seilamist. Päris äärmuslik, ma tean.
Aga kui Washington Delaware'i jõe ületas, oli see samuti üsna äärmuslik.
Margaret, oota!
Pidin seda nägema.
Ütlesin endale, et kui naine siia jääma nõustub,
jääb ka kindral minu juurde.
Ja kui ei nõustu...
Ma ei palu sul siia jääda.
Aga pean midagi ütlema, enne kui sa lähed.
Hüvasti.
Ühtäkki teadsin ma täpselt, mida teha.
Kutsusin oma sõbrad ja perekonna suurele hüvastijätupeole.
Tahan, et ütleksite kindralile
kõike, mis siiani ütlemata on jäänud, enne kui ta lahkub.
Kes tahab alustada?
Kindral ootab.
Kiirustage, mul on üsna valus.
Olgu. Teate mis? Sport, sina võiksid alustada.
Olgu. Ükskord jalutasime me Harrietiga koos koolist kodu poole
ja meist sõitis mööda prügiauto.
Ratta alt lendas väike kivi otse Harrietile suhu.
Ja ma ei tee nalja: Mouthwashingtoni tabades murdus kivi pooleks.
Kindral, te olete kõige tugevam mees - tähendab, hammas -, keda ma tean.
Nii armas.
See kivike on siiani mu toas.
Varem arvasin ma, et Ameerika ajalugu on igav.
Sain vaid nelju.
Aga siis hakkasin ette kujutama, kuidas ajaloos osales Mouthwashington.
Ja nüüd saan vaid viisi.
Aitäh, kindral.
Kõik teavad, et kindral Mouthwashington on kangelane ja president.
Aga kas teate ka, kui tagasihoidlik ta on? Ta ei ole minu kuuldes iial hoobelnud.
Ta on vaikides aidanud mul täita kõige üllamat ülesannet:
Harrieti kasvatada.
Ma ei oleks ilma sinuta hakkama saanud, Ole Golly.
Unustage John Adams, mu tegelik asepresident oled sina.
Prl Catherine, suur tänu, et te Harrieti eest hoolitsete.
Ja Harriet, anna mulle andeks.
Me oleme isaga terve päeva näägelnud.
Oleksime pidanud aitama sul hüvasti jätta.
Tead, Harriet, kuulasin kõiki neid lugusid ja sa...
Sa aitasid mind.
Aitasin? - Aitas?
Carol, sa võid tordi ära visata. Asi ei olnudki ju tordis,
vaid selles, kes me seda küpsetades olime.
Noored, spontaansed.
Oi, Fred, ma...
Ei, lase mul lõpetada. Ma armastan seda, kes me nüüd oleme.
Tahan lihtsalt mäletada ka, kes me olime.
Aga selleks ei vaja ma torti. Mul on see lugu ja mul oled sina.
Mamps ja paps, te tõmbasite nüüd kogu tähelepanu endale,
aga ma mõistan.
Ja mõistsin tõesti. Võib isegi öelda, et sellel hetkel
õppisin ma midagi uut lugude kohta, mida me räägime.
Ma kirjutasin pika kõne, aga...
Eelkõige õpetas kindral Mouthwashington mulle seda, kuidas olla vapper.
Alguses nõudis hambaarsti külastamine vaprust.
Aga elus on ka palju hirmsamaid asju. Näiteks Marion Hawthorne...
ja suureks kasvamine ja armastatud asjadega hüvasti jätmine.
Dr Hawthorne, ma olen valmis.
Aga täna
aitas kindral Mouthwashington mul mõista, et karta ei ole vajagi.
Võid olla vapper ja julge.
Sest miski ei kao tegelikult, kui selle lugu edasi elab.
Ja kui arvate, et ma Mouthwashingtoni hambahaldjale maha müüsin... No ei.
Palusin dr Hawthorne'il kindrali surnukeha teadlastele annetada.
Kindral oleks seda soovinud,
et üllalt edasi teenida.
Tere tulemast Uniooni, uus poiss.
Tõlkinud Triin Jürimaa